
 A V I Z 

asupra proiectului de Lege privind semnătura electronică
În conformitate cu prevederile art.89 şi 107 din Regulamentul Camerei Deputaţilor, Comisia juridică, de disciplină şi imunităţi a fost sesizată, spre dezbatere şi avizare, în procedură de urgenţă, cu proiectul de Lege privind semnătura electronică,  trimis cu adresa nr.204 din 27 martie 2001, înregistrată sub nr.486/XVIII/11 din  27 martie 2001.



Potrivit prevederilor art.60 din Regulamentul Camerei Deputaţilor, comisia a dezbătut proiectul de lege, menţionat mai  sus, în şedinţa din 5 aprilie 2001.



Membrii comisiei au examinat expunerea de motive la proiectul de lege şi  avizul favorabil al Consiliului Legislativ  nr.171/28.02.2001.



În urma dezbaterilor, cu majoritate de voturi, s-a hotărât avizarea  favorabilă a proiectului de lege  în forma prezentată de iniţiator.
În raport de obiectul şi conţinutul său, proiectul de lege face parte din categoria legilor  ordinare.

                       PREŞEDINTE,                                        SECRETAR, 

     dr. Ionel Olteanu                                    Carmen Dumitriu

     red.consilier
 Dumitra Diaconu

